Document ID: 32007D0732

TARYBOS BENDRIEJI VEIKSMAI 2007/732/BUSP
2007 m. lapkričio 13 d.
iš dalies keičiantys Bendruosius veiksmus 2007/106/BUSP, pratęsiančius Europos Sąjungos specialiojo įgaliotinio Afganistane įgaliojimų terminą
EUROPOS SĄJUNGOS TARYBA,
atsižvelgdama į Europos Sąjungos sutartį, visų pirma į jos 14 straipsnį, 18 straipsnio 5 dalį ir 23 straipsnio 2 dalį,
kadangi:
(1)
2007 m. vasario 15 d. Taryba priėmė Bendruosius veiksmus 2007/106/BUSP, pratęsiančius Europos Sąjungos specialiojo įgaliotinio Afganistane įgaliojimų terminą (1).
(2)
2007 m. gegužės 30 d. Taryba priėmė Bendruosius veiksmus 2007/369/BUSP, įkuriančius Europos Sąjungos policijos misiją Afganistane (EUPOL AFGHANISTAN) (2) trejų metų laikotarpiui.
(3)
2007 m. lapkričio 13 d. Taryba priėmė Bendruosius veiksmus 2007/733/BUSP (3), iš dalies keičiančius Bendruosius veiksmus 2007/369/BUSP siekiant atspindėti naują vadovavimo ir kontrolės struktūrą, skirtą ES civilinio krizių valdymo operacijoms, kurią Taryba patvirtino 2007 m. birželio 18 d.
(4)
Europos Sąjungos specialiojo įgaliotinio Afganistanui įgaliojimai turėtų būti iš dalies pakeisti siekiant apspindėti jo vaidmenį EUPOL AFGHANISTAN pagal naują vadovavimo ir kontrolės struktūrą, skirtą ES civilinio krizių valdymo operacijoms,
PRIĖMĖ ŠIUOS BENDRUOSIUS VEIKSMUS:
1 straipsnis
Bendrieji veiksmai 2007/106/BUSP iš dalies keičiami taip:
1)
3 straipsnis papildomas šiuo punktu:
„i)
konsultuoti Europos Sąjungos policijos misijos Afganistane (EUPOL AFGHANISTAN) vadovą vietos politiniais klausimais. ESSĮ ir civilinių operacijų vadas prireikus konsultuosis tarpusavyje.“;
2)
7 straipsnio 2 dalyje išbraukiamas e punktas.
2 straipsnis
Šie bendrieji veiksmai įsigalioja jų priėmimo dieną.
3 straipsnis
Šie bendrieji veiksmai skelbiami Europos Sąjungos oficialiajame leidinyje.
Priimta Briuselyje, 2007 m. lapkričio 13 d.

Labels: 18
15
5